  Виталий Пронин Ижкар Филармония 27-тӥ пӧсьтолэзе - «Волшебная лампа Алладина» выжыкыл. Гужемзэ филармония нылпиосты дуннеысь тодмо крезьгуръёсын но выжыкылъёсын тодматэ. Юрт вӧзын палатка сылэ. Отын оркестрлэн шудэмез улсын чузъясько мадёсъёс. «Волшебная лампа Алладина» выжыкылэз лыдӟоз актёрД. Назаров. Дж. Вердилэсь, И. Штрауслэсь, М. Глинкалэсь но мукет композиторъёслэсь крезьгуръёссэс шудоз Москваысь филармониысь оркестр. Москваысь трансляция кутскоз 10.30 часын. 0+ Сарапул Толэзь пумозь Н. Мельников академиклэн юртаз ортче коркалэн кузёезлы сӥзем адӟытон. Мар бордын ужаз гурезьёсты, изъёсты эскерись технической наукаосъя доктор Николай Мельников? Кыӵе улон-вылонэз вал? Адӟытонын люкамын тодосчилэн арбериосыз, книгаосыз, гожтэтъёсыз, ужъёсыз. Музей ужа нуналлы быдэ 10.00 часысен 18.00 часозь. Вордӥськонэ шутэтске. 0+ Шаерысьтымы кинотеатръёс«Светская жизнь». 1930-тӥ аръёс. Нью-Йоркысь егит мурт, кино удысын аслыз уж утчаса,  Голливудэ мынэ. Лос-Анджелесэ вуыса, со синмаське ныллы но вала, вылӥ обществолэн, светской улонлэн кӧаз сюре шуыса. Режиссёрез - Вуди Ален. 18+  Теги: кытынкумар  